25. ΑΠΟΦΑΣΗ ΥΠΟΥΡΓΟΥ ΚΟΙΝ. ΑΣΦΑΛΙΣΕΩΝ Αρθ. Φ. 29/1088 της 19 Μαΐου/2 Ιουν. 1983 (ΦΕΚ Β΄  310) (Διόρθ. Σφαλμ. στο ΦΕΚ Β΄ 417 της 18  Ιουλ. 83) Χορήγηση Α.Τ.Α. στους συνταξιούχους του Τ.Α.Ν.Π.Υ. α)Εγκρίνουμε την απόφαση που πήρε το Διοικητικό Συμβούλιο του Τ.Α.Ν.Π.Υ. στην 2694/17.3.83 συνεδρίασή του, για την αναπροσαρμογή των συντάξεων και των κατωτάτων ορίων συντάξεων που χορηγεί το Ταμείο από 1.1.83, κατά ποσοστό 4,4% και σύμφωνα με τις διατάξεις, της από 31.3.1982 Π.Ν.Π. όπως κυρώθηκε με το Νόμ. 1305/1982 (ΦΕΚ 146/1982, τ. Α), για την χορήγηση της αυτόματης τιμαριθμικής αναπροσαρμογής (Α.Τ.Α.). β)Τα διαμορφωμένα σύμφωνα με τα παραπάνω όρια συντάξεων, στις περιπτώσεις δικαιούχων επικουρικής παροχής από το Ταμείο, θα καταβάλλονται μειωμένα και σύμφωνα με τις σχετικές διατάξεις. 